CELEX: 32011R0302
Language: lv
Date: 2011-03-28 00:00:00
Title: Komisijas Īstenošanas regula (ES) Nr. 302/2011 ( 2011. gada 28. marts ), ar ko atver īpašu importa tarifa kvotu noteiktiem cukura daudzumiem 2010./2011. tirdzniecības gadam

29.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 81/8
            
         KOMISIJAS ĪSTENOŠANAS REGULA (ES) Nr. 302/2011
   (2011. gada 28. marts),
   ar ko atver īpašu importa tarifa kvotu noteiktiem cukura daudzumiem 2010./2011. tirdzniecības gadam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 187. pantu saistībā ar 4. pantu,
   tā kā:
   
               (1)
            
            
               Kopš 2010./2011. tirdzniecības gada sākuma cukura cenas pasaules tirgū pastāvīgi ir bijušas augstas. Pasaules tirgus cenu prognozes, pamatojoties uz cukura cenām Ņujorkas biržas nākotnes darījumiem 2011. gada maijā, jūlijā un oktobrī, norāda, ka pasaules tirgū arī turpmāk saglabāsies augsta cena.
            
         
               (2)
            
            
               Negatīvā starpība starp cukura pieejamību un izmantošanu Savienības tirgū pēdējos divos tirdzniecības gados ir aplēsta 1,0 miljona tonnu apmērā. Tas izraisa viszemāko krājuma pārpalikuma līmeni kopš 2006. gada cukura nozares reformas īstenošanas. Turpmāks nepietiekams imports draud nopietni traucēt Savienības cukura tirgus apgādi, un var palielināties cukura cena iekšējā tirgū. Lai ierobežotu negatīvo starpību starp cukura pieejamību un izmantošanu Savienības tirgū 2010./2011. tirdzniecības gadā, pilnībā jāizmanto visas esošās importa plūsmas, proti, importa tarifu likmes kvotas un imports 1,95 miljonu tonnu apmērā, kas izriet no ekonomisko partnerattiecību nolīgumiem (EPA) / tirdzniecības režīma “Viss, izņemot ieročus” (EBA).
            
         
               (3)
            
            
               Tomēr 2009./2010. tirdzniecības gadā reģistrētais EPA/EBA imports bija 1,5 miljonu tonnu apmērā. Pamatojoties uz pašreizējo situāciju pasaules tirgū, īstermiņā šis daudzums nevarētu palielināties. Tas nenovēršami izraisītu turpmāku piegādes apjoma kritumu ES tirgū. Šādu situāciju rada augstās cukura cenas pasaules tirgū, tāpēc jāaptur ievedmuitas nodokļa piemērošana noteiktiem cukura daudzumiem.
            
         
               (4)
            
            
               Komisijas 2009. gada 25. septembra Regula (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību (2), nosaka tarifa kvotu pārvaldību cukura nozares produktu importam atbilstīgi Regulas (EK) Nr. 1234/2007 187. pantam ar kārtas numuru 09.4380 (īpašais importa cukurs). Taču saskaņā ar Regulas (EK) Nr. 891/2009 11. pantu minēto produktu daudzumi, kuriem apturama ievedmuitas nodokļa piemērošana, ir jānosaka ar atsevišķu tiesību aktu.
            
         
               (5)
            
            
               Attiecīgi jānosaka īpašais cukura daudzums, kuru 2011./2012. tirdzniecības gadā drīkst importēt ar nulles nodokļa likmi.
            
         
               (6)
            
            
               Lai izvairītos no importa licenču tirdzniecības, no importa licences izrietošās tiesības nedrīkst būt nododamas tālāk.
            
         
               (7)
            
            
               Jānosaka pietiekami augsts nodrošinājuma līmenis, lai nodrošinātu izdoto importa licenču pilnīgu izmantošanu, ņemot vērā pašreizējās mainīgās cukura cenas pasaules tirgū.
            
         
               (8)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   No 2011. gada 1. aprīļa līdz 2011. gada 30. septembrim ievedmuitas nodokļu piemērošana tiek apturēta 300 000 tonnu cukura, uz ko attiecas KN kods 1701 un kārtas numurs 09.4380.
   Regulu (EK) Nr. 891/2009 piemēro pirmajā daļā minētās kvotas pārvaldībai.
   2. pants
   Atkāpjoties no Komisijas Regulas (EK) Nr. 376/2008 (3) 8. panta 1. punkta, no importa licences izrietošās tiesības nav nododamas tālāk.
   3. pants
   Atkāpjoties no Regulas (EK) Nr. 891/2009 7. panta 2. punkta, nodrošinājuma summa ir EUR 150 par tonnu.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. aprīļa.
   Tā ir spēkā līdz 2011. gada 30. septembrim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 28. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 254, 26.9.2009., 82. lpp.
   
      (3)  OV L 114, 26.4.2008., 3. lpp.